7. A feladat a reformkori Magyarország kulturális életével kapcsolatos.
Oldja meg a feladatokat a források és ismeretei segítségével! (Elemenként 1 pont.)

„Egyedül csak az van téve céljává, hogy munkálkodása által hazánkban a tudományok
és a szépművészségek honi nyelven míveltessenek. […] Gondja és munkálkodása
minden tudományra kiterjed, ide nem értve mégis a vallás tudományát.” (Alapszabály,
1831)

„A [Pesti] Casino nemes magaviseletű embereknek kellemes társalkodás végett való
egyesülete, melyben azok tudományos, és legfőképpen gazdasági és kereskedési
tárgyakról beszélgetnek vagy hasznosabb könyveket és újságokat olvasnak.
Ezen egyesület tagjává egy esztendőre eső 100 forint* pengő pénzből álló egész rész
lefizetése mellett Magyar- és Erdélyországban lakó akárki lehet.” (Alapszabály, 1828)

(*Egy főispán éves fizetése 800–1500 forint volt, egy megyei tisztiorvosé 350 forint, egy mészároslegényé 80–240 forint.)

a) Nevezze meg azt az intézményt, amelyről az első forrás szól!
………………………………………………………………………………………
b) Magyarázza meg saját szavaival, az első forrás alapján, miként kötődött ennek az intézménynek a megalapítása a nemzeti eszméhez!
…………………………………………………………………………………………………
…………………………………………………………………………………………………
c) Karikázza be annak az állításnak a betűjelét, amelyik igaz a Pesti Casinóra! Egyetlenbetűjelet karikázzon be!

A) A tagság származáshoz volt kötve.
B) Lehetőséget teremtett a társadalom legvagyonosabb és legszegényebb tagjai közötti érintkezésre.
C) Megalapításának az volt a célja, hogy az Ellenzéki Párt gyűléseinek helyszínéül
szolgáljon.
D) Elsősorban a vagyonosabb rétegekre támaszkodva igyekezett hozzájárulni a művelődés és a gazdaság fellendítéséhez.

d) Nevezze meg azt a személyt, aki a feladatban szereplő mindkét intézmény
megalapításában főszerepet játszott! Keresztnevet is írjon!
………………………………………………………………


Megoldás
7. Reformkori kultúra (Elemenként 1 pont, összesen 4 pont.)
a) (Magyar Tudományos) Akadémia / MTA / Magyar Tudós Társaság
b) A magyar nyelvű tudományos élet megteremtését tűzte ki célul. / Feladatának tekintette a
nyelvművelést. (Tartalmilag hasonló, más helyes válaszok is elfogadhatóak.)
c) D
d) Széchenyi István
